מפרט אחיד לפריט 9.1 ב'

**כלי נשק ותחמושת**: מטווח ירי

**תוכן עניינים**

**פרק 1 - הגדרות כלליות...........................................................................................3**

**פרק 2 - תנאים רוחביים..........................................................................................4**

**פרק 3 - משטרת ישראל..........................................................................................6**

**פרק 4 - משרד העבודה, הרווחה והשירותים החברתיים...............................................15**

**פרק 5 - הרשות הארצית לכבאות והצלה (תצהיר - בשטח פתוח)....................................24**

**פרק 6 - הרשות הארצית לכבאות והצלה (בשטח מבונה)...............................................27**

**פרק 1 - הגדרות כלליות**

* 1. **בעל מקצוע מוסמך**
		1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:
1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
	1. **בעל עסק**
		1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
	2. **גורם מוסמך ארצי**
		1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
	1. **הוראות לצד המפרט האחיד**
		1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
	2. **החוק**
		1. חוק רישוי עסקים, התשכ"ח-1968.
	3. **התקנות**
		1. תקנות רישוי עסקים (הוראות כלליות), התשס"א-2000.
	4. **מפרט, מפרט אחיד**
		1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
	5. **נותן אישור**
		1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
	6. **צו רישוי עסקים**
		1. צו רישוי עסקים (עסקים טעוני רישוי), התשע"ג-2013.
	7. **רישיון**
		1. רישיון עסק, היתר זמני או היתר מזורז.
	8. **רשות הרישוי**
		1. בתחום רשות מקומית - ראש הרשות המקומית או מי שהוא הסמיכו לכך.
		2. מחוץ לתחומה של רשות מקומית - מי ששר הפנים הסמיכו לכך.
	9. **שינוי בעלות**
		1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
	2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
	3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
	4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
	5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
	6. רישיון יוצג בעסק במקום נראה לעין.
	7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
	8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
	9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
	10. **ביטול רישיון או פקיעתו**
		1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
		2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
		3. היתר זמני יפקע בנסיבות האמורות בסעיף 2.10.2.
		4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
		5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
	11. **הוראות במפרט האחיד**
		1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
	12. **תחילה**
		1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משטרת ישראל**

***מידע כללי***

* 1. **הוראות חוק הנוגעות לעניין**
		1. חוק כלי ירייה, התש"ט-1949.
	2. **הגדרות**
		1. **"מטווח"** - שטח בעל גבולות מוגדרים, אשר אישרה הסמכות המאשרת שטחי אש, שמטרתו לשמש לאימון ירי באמל"ח מסוים.
		2. **"קצין הרישוי"** - קצין הרישוי בגזרת תחנת המשטרה בה ממוקם העסק.
		3. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה ניתן לרשום נתונים ופעולות.
		4. **"תיק שטח"** -אוסף נתונים כולל על העסק וסביבתו המסייע למערך האבטחה של העסק וכוחות החירום וההצלה בקרות אירוע. על תיק השטח להכיל בין היתר את הנתונים הבאים: נתונים כלליים על המתקן המאובטח (מיקום, שעות עבודה, חתך אוכלוסיית העובדים, חתך אוכלוסיית המבקרים, כניסות ויציאות להולכי רגל ולרכבים, דרכי גישה, מספר קומות, מספר חדרים), אמצעי מיגון קיימים (דלתות, שערים, גדרות), ראה נספח א'.
		5. **"כלי ירייה"** - כמשמעותו בחוק כלי הירייה, התש"ט-1949.
	3. **הוראות נוספות**
		1. משטרת ישראל תבצע בדיקה בדבר מידע פלילי ואחר של בעל העסק, מבקש הרישיון ובעלי תפקיד נוספים בעסק. תוצאות הבדיקה יכולות להוות עילה לפסילת הבקשה.
		2. מועמד חדש לעבודה בעסק, טרם כניסתו לעבודה, יעבור בדיקה כאמור בסעיף 3.3.1.
		3. כל עובדי העסק יעברו בדיקה כאמור בסעיף 3.3.1, אחת לשניים עשר חודשים.
		4. נותן האישור ו/או קצין משטרה מטעמו, רשאי להורות על שינוי מערך האבטחה בעסק ו/או תגבורו מעבר לאמור לעיל, בכפוף לאישור מחטיבת האבטחה.

***התנאים לקבלת הרישיון***

* 1. **גידור ומיגון העסק**
		1. מבנה המטווח הפתוח (לא שטח הירי) יוקף בגדר חיצונית שגובהה לא יפחת מ- 2.5 מטר ממדרך רגל.
		2. מטווח סגור (מבנה) ימוגן בדלת העומדת כנגד פריצה על פי תו תקן ישראלי 5044 דרגה 2 כוכבים.
	2. **אמצעי מיגון ואבטחה**
		1. העסק יאובטח על פי תכנית האבטחה כפי שאושרה על ידי קצין הרישוי היחידתי באזור בו ממוקם העסק. תכנית האבטחה תתבסס על תפישת האבטחה ועל אמצעים פיזיים ואלקטרוניים.
		2. מיגון פיזי - באמצעות אחד מאלה:
1. סורגים בעובי 16 מ"מ לפחות במסגרת פרופיל שטוח 50 מ"מ X 10 מ"מ בעובי 10 מ"מ לפחות. הסורג יעוגן באמצעות "עוגן חץ" בעובי 13 מ"מ לפחות.
2. תריס גלילה כדלקמן:
3. התריס ייבנה מפח 1.25 מ"מ לפחות.
4. בחלקו התחתון של התריס תותקן קורת הקשחה מפרופיל 80 מ"מ X 40 מ"מ בעובי 4 מ"מ לפחות.
5. על קורת ההקשחה יותקנו בשתי קצותיה מנעולי תלי 16 מ"מ ומעלה. במרכז הקורה יותקן מנעול רתק 16 מ"מ ומעלה.
6. בחלקו העליון של התריס יהיה ארגז מפח פלדה 0.6 מ"מ לפחות.
	* 1. בכניסה לעסק תותקן דלת העומדת כנגד פריצה על פי תו תקן ישראלי 5044 דרגה 2 כוכבים.
	1. **אחסון והצגת כלי נשק**
		1. **בעסק יהיו אמצעים לאחסון נשק** - כמפורט להלן:
7. בעסק בו מוחזקים בכל עת עד 5 כלי ירייה:
8. הנשק יאוחסן בכספת לנשק, שתעמוד בדרישות הקבועות במפרט 40.7 - נספח ב'.
9. הכספת תוצב בחדר עשוי קיר בלוק / בטון בעובי 20 ס"מ לפחות או קיר גבס בציפוי לוח פלדה בעובי 3 מ"מ לפחות מרצפה עד תקרה ודלת העומדת כנגד פריצה על פי תו תקן ישראלי 5044 דרגה 2 כוכבים.
10. בעסק בו מוחזקים בכל עת עד 20 כלי ירייה:
11. הנשק יאוחסן במקום לאחסון נשק, העומד בדרישות הקבועות במפרט מספר 90.91 - נספח ג'.
12. בעסק בו מוחזקים בכל עת מעל 20 כלי ירייה:
13. הנשק יאוחסן במחסן נשק, העומד בדרישות הקבועות במפרט מספר 90.92 - נספח ד'.
14. בעת שהעסק פתוח ללקוחות, יאוחסנו כלי הירייה שיוצגו בעסק, בתאי תצוגה שיהיו עשויים מזכוכית העומדת בדרישות הקבועות במפרט מספר 10.11- נספח ה'.
15. הנשק שיאוחסן בתא התצוגה יחובר לתא התצוגה בכבל עשוי מפלדה.
16. תא התצוגה כאמור, יהיה נעול בכל עת.
	1. **מצלמות טלוויזיה במעגל סגור (טמ"ס)**
		1. **כללי**
17. בעסק תותקן מערכת מצלמות טלוויזיה במעגל סגור (טמ"ס) ברזולוציה של 1.3 מגה פיקסל לפחות או שווה ערך.
18. בכניסה לעסק וכן בקרבת האזורים המצולמים מחוץ לעסק ייתלה שלט המודיע כי האזור מצולם.
19. המערכת תכלול גיבוי למקרה של הפסקת חשמל למשך שעה לפחות, למערכת ההקלטה וספקי הכוח של מצלמות הטמ"ס.
	* 1. **מיקום המצלמות**
20. בכל כניסה/יציאה מהעסק תוצב מצלמה הצופה כלפי חוץ, עד למרחק של 10 מ' מהיציאה.
21. במבואת הכניסה, וכן במקומות רגישים שיוגדרו על ידי המשטרה.
22. מצלמה שתצפה על דלת חדר הנשק (מעל 5 כלים) או על הכספת לנשק (עד 5 כלים).
23. מסביב לעסק, באופן שיכסו את פאות המבנה בחפיפה עד למרחק של 30 מ'.
	* 1. **אופן הצילום**
24. יש להשתמש במצלמות בעלות חשיפה אוטומטית וצמצם אוטומטי.
25. מערכת מצלמות הטמ"ס תאפשר צילום בחשיכה.
26. מהירות הצילום לא תהיה פחותה מ-25 FPS.
27. המצלמות לא יכוונו ישירות למקור אור בהיר כגון חלונות וגופי תאורה.
28. המצלמות בפתח הכניסה ובתוך העסק יאפשרו זיהוי תווי פנים של אדם.
29. המצלמות החיצוניות יזהו ברמה ברורה דמות אדם (אין חובת זיהוי תווי פנים).
	* 1. **הקלטה**
30. ההקלטה תישמר למשך 14 יום לפחות ממועד צילומה.
31. ההקלטה תתבצע ברזולוציה של 1.3 מגה פיקסל לפחות או שווה ערך.
32. מערכת ההקלטה תאפשר הוצאת קבצים למדיה מגנטית נתיקה (CD,DISK ON KEY, DVD).
33. למערכת ההקלטה יחובר מסך המאפשר צפייה בהקלטה.
	1. **מערכת אזעקה תקן 1337**
		1. בעסק תותקן מערכת אזעקה העומדת בדרישות תקן ישראלי ת"י 1337 חלק 2 "מערכות אזעקה לגילוי פריצות - הוראות התקנה בבתי עסק ובחציריהם והסמכת מתקינים".
		2. מערכת האזעקה תהיה במצב פעולה בכל עת ותגן על האזורים המוגנים.
		3. בעת שהעסק סגור יעביר בעל העסק או מנהל העסק את מערכת האזעקה למצב "לילה".
		4. באחריות בעל העסק או מנהל העסק לוודא שיתקיימו גם התנאים הנוספים הבאים:
34. מערכת האזעקה, על כל מרכיביה, תהיה תקינה, תפעל בכל עת.
35. ביצוע בדיקת תקינות מערכת האזעקה, על כל מרכיביה, תתבצע אחת לשנה.
36. בעל העסק או מנהל העסק יציג לנציג המשטרה, על פי דרישתו, אישור המעיד על הבדיקה.
	* 1. מערכת האזעקה תחייג בעזרת חייגן קולי באמצעות טלפון קווי ואלחוטי או סלולרי למערכת מוקד בקרה אלקטרוני לפי פריט 9.4 בצו רישוי עסקים.
	1. **רשומה**
		1. בעסק תנוהל רשומת מועסקים אשר תכלול את פרטיהם האישיים של העובדים בעסק: שמות העובדים, מספרי תעודות הזהות שלהם, כתובות המגורים שלהם ודרכי תקשורת איתם.
		2. הרשומה תנוהל על פי ההוראות הבאות:
37. הרישומים ברשומה ייעשו באופן ממוחשב או בעט או בדרך אחרת שאינה ניתנת למחיקה.
38. לא ייתלשו דפים מפנקס הרשומה ולא יוצאו כרטיסים מכרטיסייה המהווה את הרשומה.
39. הרשומה תועבר למשטרה בכל עת על פי דרישתה.
40. אבדה רשומה - יודיע בעל העסק או מנהל העסק למשטרה על אובדנה תוך 48 שעות מעת שנודע לו כי הרשומה אבדה.
41. הרשומה תישמר לפחות שנה מיום הרישום האחרון בה.
	1. **מערכת למסירת הודעות**
		1. בעסק תותקן מערכת כריזה שתאפשר מסירת הודעות באירועי חירום בכל שטח העסק או בחלק מסוים ממנו, כולל בשטח ההתקהלות ובפתחי הכניסה והיציאה מהעסק.
		2. מערכת הכריזה שתופעל תפרוץ ותנטרל את מערכת ההגברה לצורך מסירת הודעות במקרה חירום.
		3. למערכת הכריזה יהיה גם מקור מתח חשמלי חלופי, שיפעל במקרה של נפילת מקור המתח החשמלי הראשי בעסק.
	2. **תאורה**
		1. בשעות החשיכה תופעל תאורה מחוץ לעסק אשר תאיר את דרכי הגישה והיציאה ממנו.
		2. התאורה החיצונית תופעל בכל שעות החשיכה בהן העסק פתוח לציבור.
		3. התאורה החיצונית תהיה תקינה בכל עת.
	3. **הקלות**
		1. עסק אשר בסיום יום הפעילות בו לא נשארים בתחומו כלי נשק או תחמושת יהיה פטור מהתנאים הבאים:
42. מיגון פיזי כפי שמופיע בפרק "אמצעי מיגון ואבטחה" - סעיפים 3.5.1, 3.5.1 ו-3.5.3.
43. מצלמות כפי שמופיע בפרק "טלוויזיה במעגל סגור" - סעיפים 3.7.2.(1), 3.7.2.(3) ו-3.7.2.(4).
44. אזעקה כפי שמופיע בפרק 3.8 - "מערכת אזעקה תקן 1337"
45. תאורה כפי שמופיע בפרק 3.11 - "תאורה".
	1. **טפסים ופרוצדורות**
		1. כל עובד בעסק ייבדק במשטרה בדבר מידע פלילי ואחר אחת לשנים עשר חודשים.
		2. בעל העסק ישלח טופס אישור בדבר תקינות מערכת האזעקה, אחת לשנים עשר חודשים.
	2. **דיווחים, הצהרות ואחזקת מסמכים**
		1. **חובת דיווח והצהרות**
46. בעל העסק ידווח למשטרה על כל עובד חדש בעסק.
	* 1. **חובת אחזקת מידע ומסמכים**
47. ניהול רשומה כמפורט בפרק "רשומה" לעיל.
48. שמירת ההקלטות מכל מצלמות הטמ"ס כמפורט בפרק "טמ"ס" לעיל.
49. תיק שטח, אשר יפרט את אמצעי האבטחה הפיזיים והאלקטרוניים שיוצבו בעסק.
50. אישור חיבור למוקד בקרה אלקטרוני המחזיק ברישיון עסק לפי פריט 9.4 בצו רישוי עסקים.
51. אישור טכנאי/מתקין מוסמך כי מערכת האזעקה שהותקנה בעסק עומדת בדרישות התקן הישראלי 1337 חלק 2 "מערכות אזעקה לגילוי פריצות - הוראות התקנה בבתי עסק וחציריהם.
52. אישור כי דלת הכניסה לעסק עומדת כנגד פריצה קרה על פי תו תקן ישראלי 5044 דרגה 2 כוכבים.
	1. **מסירת תנאים**

מוסר התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם דרגה תפקיד חתימה

מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם מס' זהות חתימה

תאריך: \_\_\_\_\_\_\_\_\_/\_\_\_\_\_/\_\_\_\_\_.

**נספח א' - נתונים כלליים של העסק**

* 1. **כללי:**
		1. שם העסק:
		2. שם בעל העסק:
		3. ייעוד העסק:
		4. מספר טלפון של העסק:
		5. תיאור כללי של העסק:
		6. גודל המתחם:
	2. **מס' טלפון בעלי תפקידים בעסק:**
1. בעל העסק:
2. מנהל העסק:
3. אחראי משמרת:
	1. **אמצעי מיגון ואבטחה בעסק:**
4. מערכת טמ"ס:
5. כספת:

**נספח ב' - מפרט לאחסון נשק 40.7 (עד 5 כלים)**

יצרן / ספק הכספת יצהיר שהכספת עומדת בתנאי המפרט הבא:

* 1. **משקל**

משקלה לא יפחת מ- 50 ק"ג.

* 1. **חומרים ומבנה**
1. דפנות הכספת, למעט הדלת יהיו עשויות פח בעובי 6 מ"מ לפחות.
2. דלת הכספת, תהיה עשויה פח בעובי 10 מ"מ לפחות.
3. בגוף הכספת תיבנה מדרגה מבוטנת אשר תמנע את דחיפת הדלת פנימה.
4. בית הבריחים יהיה מובנה ומרותך לגוף הכספת.
5. הרווח בין הדלת והמשקוף לא יעלה על 1 מ"מ.
6. פני המשקוף והדלת יהיו במישור אחד או שהדלת תהיה משוקעת.
7. הצירים יהיו חרוטים ומרותכים לדלת ולמשקוף, קוטר הציר יהיה 25-30 מ"מ בהתאם לממדי הדלת ומשקלה.
8. לדלת יהיו שני בריחים אחוריים או צירים פנימיים לאורך הדלת.
	1. **בריחים ונעילה**
9. בכספת יותקן מנגנון בריחים המונה לפחות שלושה בריחים נעים ע"י ידית הפעלה. בנוסף, יותקנו בריח עליון ובריח תחתון.
10. קוטר הבריחים לא יפחת מ- 22 מ"מ.
11. יותקן מנעול כפול שיניים בעל תו תקן ומנעול דיגיטלי.
12. המרחק בין שני המנעולים לא יפחת מ- 20 ס"מ.
	1. **עיגון הכספת**
13. עיגון לרצפה בעובי של לפחות 10 ס"מ מבטון מזויין ב' - 300.
14. העיגון לרצפת הבטון יבוצע באמצעות 2 עוגני חץ או 2 ברגי ג'מבו (עוגן) בקוטר 10 מ"מ ובאורך 8 ס"מ לפחות.

הכספת עומדת במפרט לעיל:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם פרטי ושם משפחה יצרן / ספק ת.ז. חתימה

**נספח ג' - מפרט מספר 90.91 - אחסון נשק עד 20 כלי נשק**

1. **כללי**
2. ניתן להחזיק עד 20 כלי ירייה בחדר המשמש לאחזקת נשק בלבד.
3. החדר יהיה בנוי מבטון ב-300 עובי 20 ס"מ.
4. דלת הכניסה לחדר תהיה עמידה כנגד פריצה קרה 15 דקות לפי תקן משרד החוץ.
5. **הגדרות**
6. מקום אחסנת נשק - הינו מבנה או חדר אשר נועד לאחסנה קבועה של מספר כלי נשק ועומד בקריטריונים שנקבעו על ידי משטרת ישראל.
7. ארון / כספת נשק - הינו ארון / כספת שבו ניתן לאחסן מספר כלי נשק ומבנהו מחוזק וממוגן על פי דרישות משטרת ישראל.
8. מערכת אזעקה - מערכת העומדת בתו תקן 1337 על כל חלקיו.
9. **מבנה הארון / כספת לאחסון הנשק**

הנשק יהיה בכספת שנבנתה בהתאם למפרט כספת לאחסון נשק 40.7.

1. **דרישות המבנה**
2. מבנה שיתאים בגודלו לסוגי כלי הירייה שיאוחסנו בו אך לא פחות מ- 2X2X2 מטר.
3. הקירות ייבנו מבטון מזוין ב-300 בעובי 20 ס"מ או קיר בלוקים 20 ס"מ ממולא בטון ב-300.
4. התקרה והרצפה תהיה מבטון ב-300 בעובי 20 ס"מ לפחות.
5. במידה ומחסן הנשק אינו יכול לעמוד בקירות בטון או בלוק ממולא בבטון, עפ"י חוו"ד מהנדס בניין / הנדסאי בניין – ניתן לבצע חיפוי של פח פלדה בעובי 3 מ"מ לפחות מתקרה עד רצפה בחפיפה.
6. המבנה יימצא במרכז המפעל / המוסד / העסק ככל שניתן.
7. **מערכת אזעקה**
	* 1. ארון הנשק והחדר בו הוא נמצא יוגנו באמצעות מערכת אזעקה שנבנתה לפי תקן ישראלי 1337.
		2. המערכת תחובר באמצעות גלאים העומדים בתקן ישראלי. לדלת הכניסה לחדר יחובר גלאי מיקרו מפסק. לדלת ולחלל החדר גלאי נפח לארון הנשק (גלאי מיקרו מפסק וגלאי חום).
		3. מערכת אזעקה תחובר למוקד אבטחה באופן קווי ואלחוטי / סלולרי.
		4. ההתקנה תעמוד בדרישות תקן ישראלי 1337 חלק 2.

**נספח ד' - מפרט 90.92 - אחסון מעל 20 כלי נשק**

1. **כללי**
	1. ניתן להחזיק נשק במחסן נשק שהוכשר לכך, ע"ג מדפים, כנות או ווי תליה, ללא

הזדקקות לארון או כספת.

* 1. מחסן הנשק ישמש אך ורק לאחזקת נשק ולטיפול בו.

2. **הגדרות**

1. מקום אחסנת נשק - הינו מבנה או חדר אשר נועד לאחסנה קבועה של מספר כלי נשק ועומד בקריטריונים שנקבעו על ידי משטרת ישראל.
2. מערכת אזעקה - מערכת העומדת בתו תקן 1337 על כל חלקיו.

3. **דרישות המבנה**

1. מבנה שיתאים בגודלו לסוגי כלי הירייה שיאוחסנו בו אך לא פחות מ- 2x2x2 מטר.
2. הקירות, הגג והרצפה ייבנו מבטון מזוין ב-300 בעובי 20 ס"מ.
3. במידה ומחסן הנשק אינו יכול לעמוד בקירות בטון, עפ"י חוו"ד מהנדס בניין / הנדסאי בניין - ניתן לבצע חיפוי של פח פלדה בעובי 3 מ"מ לפחות מתקרה עד רצפה בחפיפה.
4. המבנה יימצא במרכז העסק.

4. **הכניסה למחסן הנשק**

1. לכל מחסן יילקחו מידות מדויקות של הדלת אך לא פחות מ- 200x70 ס"מ.
2. הדלת בנויה משתי פלטות פלדה בעובי 12 מ"מ כ"א מחוברות ביחד (סה"כ עובי 24 מ"מ).
3. מסגרת ברזל זווית 40x40 מ"מ.
4. שני צירים חיצוניים מאסיביים מותאמים למשקל הדלת ומרותכים למשקוף ולדלת.
5. שמונה בריחים בקוטר 30 מ"מ כל אחד 4 קבועים בצד הצירים ו-4 ניידים בצד המשקוף, הבריחים יהיו במרחקים שווים ביניהם.
6. הסטת הבריחים הניידים תעשה בעזרת ידית חיצונית.
7. פח פלדה בעובי 3 מ"מ יכסה את חלל הדלת מבפנים ויחובר עם ברגים למסגרת.

5. **משקוף**

1. משקוף בנוי מפח פלדה מכופף בעובי 5 מ"מ עם מדרגה בגובה 30 מ"מ ובעומק 24 מ"מ בהתאם למבנה הדלת. מסביב לדלת כולל הרצפה.
2. במצב סגירה, הדלת לא תבלוט מן המשקוף והרווח בין הדלת והמשקוף מסביב לא יעלה על 1 מ"מ.
3. המשקוף חובק את קיר הבטון ומעוגן לתוכו ב-3 עוגנים מאסיביים מהצדדים וב-2 עוגנים מלמטה ומלמעלה, סה"כ 10 עוגנים. העוגן יכול להיות בורג פלדה בקוטר 20 מ"מ מרותך למשקוף ובאורך של לפחות 25 ס"מ.

6. **נעילה**

1. בדלת יותקנו מנעול קרומר כפול שיניים ומנעול צירופין (קומבינציה).
2. הנעילה מתבצעת בעזרת 8 בריחים כנ"ל. הבריחים נמצאים בחלל הדלת כאשר 4 מהם קבועים ו-4 מוסטים בעזרת ידית חיצונית. הבריחים יותקנו במרחקים שווים ביניהם. חדירת הבריחים לתוך המשקוף תהיה לפחות 20 מ"מ. נעילת מנעולי הקומבינציה והקרומר גורמת לנצרת ידית ההסטה של 4 הבריחים הניידים. קופסאות מנעולי הקומבינציה והקרומר מחוברות אל הפלטה בעובי 12 מ"מ (הפנימית) הדלת נפתחת כלפי חוץ.

7. **פתחי אוורור**

פתחי אוורור במבנה ייקבעו מתחת לתקרה, הפתחים יהיו במרחק של 1 מטר אחד מהשני בצורת עיגולים בקוטר 7 ס"מ.

8. **מערכת** **אזעקה**

1. חדר הנשק יוגן באמצעות מערכת אזעקה שנבנתה בהתאם לתו תקן 1337. המערכת תחובר עם גלאים מתאימים (חום, פתיחה וזעזועים) לדלת החדר וכן יותקן גלאי נפח פינתי או תקרתי להגנת חלל חדר הנשק.
2. מערכת האזעקה תהיה מחוברת באמצעות חייגן קולי אוטומטי למוקד על פי פריט 9.4 ובעל חיבור קווי ואלחוטי / סלולרי.
3. מערכת האזעקה תתוקן על דרישות תקן 1337 חלק 2.

**נספח ה' - מפרט מס' 10.11 - ארונות, תצוגה ודלתות מזכוכית**

1. **סוגי הזכוכית המאושרים לבניית ארונות התצוגה**
2. זכוכית רב שכבתית - לוח זכוכית המורכב ממספר לוחות זכוכית שטוחה אשר מודבקות זו לזו באמצעות יריעת חומר פלסטי פוליויניל - בוטירל. לפחות 2 שכבות 5 מ"מ כל אחת סה"כ 11 מ"מ; **או**
3. זכוכית מחוסמת - לוח זכוכית בעובי של 12 מ"מ אשר עבר תהליך חיסום או זכוכית בעובי 6 מ"מ עליה מודבק טפט כנגד רסס 350 מיקרון לפחות.
4. **תקנים ותקנות**
5. ת"י 546 - יצור לוחות זכוכית.
6. ת"י 938 - אפיצות ומרווחים להתקנת לוחות זכוכית.
7. ת"י 101, 950, 21 למנעולים.
8. ת"י (1099).
9. **נעילת דלת ארון התצוגה**
10. נעילת הדלת תעשה בעזרת שני מנעולי צילינדר תקניים המותקנים בגוף הדלת. המנעולים יוגנו באמצעות "רוזטות". אזור הצירים יוגן באמצעות מגני ציר העשויים מזווית נגדית, המותקנים במשקוף הדלת ובדלת.
11. בדלת זכוכית בעלת שתי כנפיים, תינעל כל דלת (כל כנף) בשני מנעולי צילינדר כל אחת למשקוף ולמפתן, וייעשה סידור לשם נעילת שתי הכנפיים אחת לשנייה במרכזן. יש לוודא אפשרות החלפת צילינדרים במקרה קלקול, באלו הנסגרים למשקוף ולמפתן.

**פרק 4 - משרד העבודה, הרווחה והשירותים החברתיים**

* 1. **הוראות חוק הנוגעות לעניין**
		1. **פקודת הבטיחות בעבודה, התש"ל-1970 (להלן - פקודת הבטיחות בעבודה) ותקנותיה.**

התקנות העיקריות הרלוונטיות למפרט זה הן:

* + 1. תקנות הבטיחות בעבודה (ציוד מגן אישי), התשנ"ז-1997.
		2. תקנות הבטיחות בעבודה (חשמל), התש"ן-1990.
		3. תקנות הבטיחות בעבודה (גהות תעסוקתית ובריאות העובדים בעופרת), התשמ"ד-1983.
		4. תקנות הבטיחות בעבודה (גהות תעסוקתית ובריאות העובדים ברעש), התשמ"ד-1984.
		5. תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011.
		6. תקנות הבטיחות בעבודה (נוחיות), התשכ"ה-1965.
		7. תקנות הבטיחות בעבודה (עזרה ראשונה במקומות עבודה), התשמ"ח-1988.
		8. **חוק ארגון הפיקוח על העבודה, התשי"ד-1954 (להלן - חוק הארגון) ותקנותיו.**

התקנות העיקריות הרלוונטיות למפרט זה הן:

תקנות ארגון הפיקוח על העבודה (מסירת מידע והדרכת עובדים), התשנ"ט-1999, (להלן - תקנות מסירת מידע).

* + 1. פקודת תאונות ומחלות משלח יד (הודעה), 1945 ותקנותיה.
1. תקנות מחלות מקצוע (חובת הודעה - רשימה נוספת), התש"ם-1980.
2. תקנות התאונות ומחלות משלח יד (הודעה על מקרים מסוכנים במקומות עבודה), התשי"א-1951.
	* 1. תקנות עבודת הנוער (עבודות אסורות ועבודות מוגבלות), התשנ"ו-1995.
		2. תקנות עבודת נשים (עבודות אסורות, עבודות מוגבלות ועבודות מסוכנות), התשס"א-2001.
	1. **הגדרות**
	לפרק זה -
		1. **בדיקות סביבתיות תעסוקתיות** - פעולות המבוצעות בידי בודק מעבדתי מוסמך לשם מיפוי חשיפת העובדים לגורמים מזיקים וכן מדידת רמת החשיפה המשוקללת, רמת החשיפה לזמן קצר ותקרת החשיפה במקום העבודה, הכוללות סקר מקדים מעודכן וניטור סביבתי של גורמים מזיקים שנערך בהתאם לממצאיו.
		2. **בדיקות טוקסיקולוגיות ביולוגיות** - בדיקות של סימנים ביולוגיים בגוף האדם והשוואתם למדדים ביולוגיים לחשיפה תעסוקתית.
		3. **בדיקות רפואיות** - בדיקות שמתבצעות ע"י רופא מורשה או ע"י שירות רפואי מוסמך, לרבות בדיקות טוקסיקולוגיות-ביולוגיות.
		4. **בודק מעבדתי מוסמך** - עובד מעבדה מוסמכת בעל הסמכה תקפה ממפקח העבודה הראשי במשרד העבודה והרווחה, לערוך בדיקות סביבתיות-תעסוקתיות במקומות עבודה.
		5. **בעל עסק** כהגדרתו בסעיף 1.2, לרבות המחזיק במקום העבודה.
		6. **גורמים מזיקים** - גורמים כימיים ופיזיקאליים מזיקים, הנמצאים במפעל, ואשר העובדים עלולים להיחשף אליהם בזמן העבודה והם רשומים בספר, בתוספת הראשונה או בתוספת השנייה של תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011 ו/או ובאחת מתקנות הבטיחות בעבודה, גהות תעסוקתית ובריאות העובדים.
		7. **הספר - Threshold Limit Values for Chemical Substances and Physical Agents & Biological Exposure Indices – ACGIH** - כתוקפו מזמן לזמן לפי עדכונו השנתי, שעותק שלו מופקד לעיון הציבור במשרדי מינהל הבטיחות והבריאות התעסוקתית בירושלים, תל אביב, באר שבע וחיפה, וכן במרכז למידע של המוסד לבטיחות וגהות בתל אביב, והפניה אליו מצויה באתר האינטרנט של משרד העבודה והרווחה שכתובתו: <http://employment.molsa.gov.il/Employment/SafetyAndHealth/Pages/default.aspx>. הנוסח התקף האחרון שאליו יש הפניה כאמור, הוא הנוסח המחייב.
		8. **התקני בטיחות** - התקן קבוע, אוטומטי או משולב, המגן באופן בטוח על כל חלק של מכונה, תהליך או ציוד אחר, העשוי להוות סכנה לעובדים ולנמצאים בסביבה המסוכנת, העונה על דרישות החקיקה בנושא, תקנים רלוונטיים, הוראות יצרן, כללי מקצוע מקובלים או נהלים מקצועיים שפורסמו.
		9. **חשיפה משוקללת מירבית מותרת (TLV-TWA) Time Weighted average - Threshold Limit Value** - הרמה המשוקללת המירבית של גורמים כימיים ופיזיקליים באזור עבודתו של העובד אשר עד אליה מותרת חשיפה במשך יום עבודה של 8 שעות מתוך יממה.
		10. **טיפול** - אחסון, סידור, הרכבה, תיקון, ציפוי, פירוק, חידוש או ניקוי.
		11. **טלטול** - הובלה, הולכה, שינוע, העברה ממקום למקום, מילוי, הרקה, העמסה או פריקה.
		12. **מחזיק במקום העבודה** - כל אחד מאלה:
3. המעסיק.
4. במפעל - הבעל או התופש כמפורט בסעיפים 219 עד 221 לפקודת הבטיחות בעבודה (נוסח חדש), התש"ל-1970.
5. בעל מקום העבודה.
6. המנהל בפועל את מקום העבודה.
7. אדם שבהשגחתו או בפיקוחו פועל מקום העבודה.
8. המנהל בפועל של תאגיד, אם המפעל מצוי בבעלות תאגיד.
	* 1. **מחלת משלח יד** - מחלה הנזכרת בתוספת שבתקנות מחלות מקצוע (חובת הודעה - רשימה נוספת), התש"ם-1980, או מחלה אחרת כלשהי שעליה הוחלו הוראות סעיף 5 לפקודת התאונות ומחלות משלח היד (הודעה), 1945.
		2. **מיתקן חשמלי** - מיתקן המשמש לשם ייצור חשמל, הולכתו, הפצתו, צריכתו, צבירתו או שינויו (טרנספורמציה), לרבות מבנים, מכונות, מכשירים, מצברים, מוליכים, אבזרים, וציוד חשמלי קבוע או מיטלטל הקשורים במיתקן.
		3. **מכונה** - כל מכונה, התקן וציוד, לרבות התקן מכני ורצועת הנעה.
		4. **מעבדה מוסמכת (משרד העבודה והרווחה) (להלן - מעבדה מוסמכת)** - מעבדה לגהות תעסוקתית של משרד העבודה והרווחה וכל מעבדה אחרת שמפקח העבודה הראשי הסמיכה לבצע בדיקות סביבתיות -תעסוקתיות של ריכוזי החומר באוויר במקומות עבודה**.**
		5. **מעסיק** - לרבות חבר בני אדם ונציגו החוקי של מעסיק שנפטר, ולרבות מחזיק או תופש במקום עבודה.
		6. **מפעל - משרד העבודה והרווחה** **(להלן - מפעל או עסק)** - מפעל או חצרים שבהם או בתחומי הגדר שלהם או מסביב להם עובדים בני-אדם בעבודת כפיים בתהליך המשמש לעשיית מצרך או חלק של מצרך, שינויו, תיקונו, עיטורו, גימורו, ניקויו, רחיצתו, פירוקו, הריסתו או הכשרתו למכירה, או הכרוך באלה, ונתקיימו בחצרים שתי אלה:
9. פעולת המפעל היא דרך משלח-יד או לשם השתכרות.
10. אם מועסקים שם עובדים שכירים - יש למחזיק במקום העבודה זכות גישה או זכות שליטה, לרבות המפעלים המפורטים בסעיף 3 לפקודת הבטיחות בעבודה [נוסח חדש], התש"ל-1970.
	* 1. **מפקח עבודה** מי שנתמנה לפי חוק ארגון הפיקוח על העבודה, התשי"ד-1954, להיות מפקח עבודה, סגן מפקח עבודה ראשי או מפקח עבודה ראשי, לפי העניין, ו"מפקח אזורי" לעניין מפעל פלוני - מי שנתמנה לפי החוק האמור להיות מפקח עבודה אזורי באזור שבו נמצא המפעל.
		2. **מקום מוקף** - חדר, תא, מכל, בור, מעבר לאדים, צינור או חלל מוקף כיוצא באלה.
		3. **מקרה מסוכן** - מקרה כלשהו מהמקרים הנמנים בתקנות התאונות ומחלות משלח יד (הודעה על מקרים מסוכנים במקומות עבודה), התשי"א-1951.
		4. **משרד העבודה והרווחה** - משרד העבודה, הרווחה והשירותים החברתיים.
		5. **נוחיות** - משתנות, בתי כיסא עם אסלה להדחה, בתי כיסא מעל בור, בתי כיסא יבשים למיניהם ונוחיות כיוצא באלה.
		6. **סיכונים** - סיכוני בטיחות ובריאות הנובעים משימוש בציוד, בחומר, בתהליך ייצור או בכל גורם אחר במקום עבודה.
		7. **סקר מקדים** - סקר שיטתי הנערך במקום העבודה לצורך זיהוי, הערכה ותיעוד של גורמים מזיקים, הכולל אפיון שלסביבת העבודה ומתבצע באמצעות תצפיות ואיסוף מידע איכותי וכמותי בעמדות עבודה ובחללי עבודה, וממצאיו משמשים בסיס לקביעת היקף הניטור הסביבתי-תעסוקתי.
		8. **עבודה בגורם מזיק** - ייצור, שימוש, עיבוד, טיפול, טלטול או עבודות תחזוקה.
		9. **עובד** - לרבות עובד קבלן כוח אדם, עובד קבלן חיצוני, עובד עצמאי.
		10. **עובד בגורם מזיק** - כל עובד החשוף לאחד או יותר מן הגורמים המזיקים בריכוז העולה על רמת הפעולה הסביבתית התעסוקתית, או שעובד במגע או בחשיפה, או תוך אפשרות של מגע או חשיפה לגורם בעבודה או בתהליך עבודה מן הנקובים בתוספות לתקנות בטיחות בעבודה, גהות תעסוקתית ובריאות העובדים, והוא עובד עבודה חלקית או מלאה ביום עבודה של 8 שעות מתוך יממה, במשך מספר שעות לשנה כמפורט בתקנות בטיחות בעבודה, גהות תעסוקתית ובריאות העובדים.
		11. **רופא מורשה** - רופא מומחה לרפואה תעסוקתית, וכן רופא של שירות רפואי מוסמך ששר העבודה, הרווחה והשירותים החברתיים, בהסכמת שר הבריאות, הרשו לעניין תקנות גהות תעסוקתית.
		12. **רמת הפעולה** - רמה של מחצית החשיפה המשוקללת המרבית המותרת או, אם לא נקבע ערך לחשיפה המשוקללת המרבית המותרת, מחצית תקרת החשיפה המותרת של הגורמים המזיקים הנקובים בתוספת הראשונה ובחלק א' בתוספת השנייה בתקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011.
		13. **רעש מזיק** - רעש שמפלסו גבוה מהערכים המותרים בתקנות הבטיחות בעבודה (גהות תעסוקתית ובריאות העובדים ברעש), התש"ס-2000, העלול לגרום לנזק בריאות לעובד החשוף לו במקום עבודתו.
		14. **שירות רפואי מוסמך כל אחד מאלה:**
11. מרפאה לרפואה תעסוקתית הפועלת במסגרת קופת חולים, כהגדרתה בחוק ביטוח בריאות ממלכתי, התשנ"ד-1994.
12. מוסד רפואי, ששר העבודה, הרווחה והשירותים החברתיים, בהסכמת שר הבריאות, הסמיכו לביצוע בדיקות רפואיות לעניין תקנות אלה.
	* 1. **תאונת עבודה** - תאונה שאירעה לעובד תוך כדי עבודתו ועקב עבודתו אצל מעסיקו או מטעמו, ולעובד עצמאי - עקב עיסוקו במשלח ידו.
		2. **תקנות גהות תעסוקתית ובריאות העובדים -** כל אחת מאלה:
13. תקנות הבטיחות בעבודה (ניטור סביבתי וניטור ביולוגי של עובדים בגורמים מזיקים), התשע"א-2011.
14. תקנות הבטיחות בעבודה (בטיחות וגהות תעסוקתית בעבודה עם גורמים מסוכנים במעבדות רפואיות, כימיות וביולוגיות), התשס"א-2000.
15. תקנות הבטיחות בעבודה (גהות תעסוקתית ובריאות העובדים ברעש), התשמ"ד-1984.
16. תקנות הבטיחות בעבודה (גהות תעסוקתית ובריאות הציבור והעובדים באבק מזיק), התשמ"ד-1984.
17. תקנות הבטיחות בעבודה (גהות תעסוקתית ובריאות העובדים במתכות מסוימות), התשנ"ג-1993.
18. תקנות הבטיחות בעבודה (גהות תעסוקתית ובריאות העובדים בבנזן), התשמ"ד-1983.
19. תקנות הבטיחות בעבודה (גהות תעסוקתית ובריאות העובדים בויניל-כלוריד), התשמ"ד-1983.
20. תקנות הבטיחות בעבודה (גהות תעסוקתית ובריאות העובדים בעופרת), התשמ"ד-1983.
21. תקנות הבטיחות בעבודה (גהות תעסוקתית ובריאות העובדים בכספית), התשמ"ה-1985.
22. תקנות הבטיחות בעבודה (גהות תעסוקתית ובריאות העובדים בזרניך (ארסן)), התשמ"ה-1985.
23. תקנות הבטיחות בעבודה (גהות תעסוקתית ובריאות העובדים בממיסים פחמימניים הלוגניים מסוימים), התשנ"א-1990.
24. תקנות הבטיחות בעבודה (גהות תעסוקתית ובריאות העובדים בממיסים פחמימניים ארומטיים מסוימים), התשנ"ג-1993.
25. תקנות הבטיחות בעבודה (גהות תעסוקתית ובריאות העובדים בחומרי הדברה שהם זרחניים אורגניים וקרבמטים), התשנ"ג-1992.
26. תקנות הבטיחות בעבודה (גהות תעסוקתית ובטיחות העוסקים בקרינת לייזר), התשס"ה-2005.
27. תקנות הבטיחות בעבודה (גהות תעסוקתית ובריאות העוסקים בקרינה מייננת), התשנ"ג-1992.
28. תקנות הבטיחות בעבודה (גהות תעסוקתית ובריאות העובדים באיזוציאנאטים), התשנ"ג-1993.
	1. **כללי**
		1. בעל עסק יקיים כהלכה את כל הוראות החקיקה הנוגעות לעניין לגבי סוג העסק שלו, לפי מספר העובדים, תהליכי העבודה, גורמים מזיקים, ציוד ומכונות, תנאי רווחה וכדומה.
		2. דרישות בעניין הבטיחות והבריאות התעסוקתית חלות הן ביחס לעובדים והן ביחס לנמצאים במקום העסק וסביבתו. לכן, גם לגבי מבקרים במקום העסק שאינם עובדים - יינקטו לגביהם אמצעי בטיחות וגהות ע"י בעל העסק.
		3. הנחיות כלליות בעניין שמירת על בטיחות ובריאות עובדים ומעסיקים במטווחי ירי מפורטות באתר [מינהל הבטיחות והבריאות התעסוקתית](http://economy.gov.il/Employment/SafetyAndHealth/Audiences/Pages/ShootingRange.aspx).
	2. **תנאים מוקדמים**
		1. לא יתחיל בעל עסק לתפוש חצרים כמפעל ולא יתחיל להשתמש בחצרים כמפעל אלא אם נמסרה, לפחות עשרה ימים מראש, הודעה בכתב [למפקח עבודה אזורי](http://employment.molsa.gov.il/About/Units/SafetyAndHealth/Pages/districts.aspx) או אם התיר המפקח בכתב לתפוש או להשתמש כאמור לפני תום עשרת הימים.
		2. בעל עסק יתקין נקודות נאותות ונגישות לצורך הספקת מים ראויים לשתייה, שהגישה אליהן נוחה לכל העובדים במפעל.
		3. בעל עסק יתקין ויקיים נוחיות מספיקות ונאותות לשימוש כל העובדים בעסק, נפרדות לגברים ולנשים, תקינות ובמצב נקי בכל עת, כנדרש [בתקנות הבטיחות בעבודה (נוחיות), התשכ"ה-1965](http://www.nevo.co.il/law_html/law01/051_020.htm).
		4. בעל עסק יקצה לרשות העובדים מקום מתאים לאכילת ארוחותיהם ולמנוחתם, ובו שולחנות וכסאות במספר מספיק לשימוש העובדים.
		5. בעל עסק ירכוש ויתקין בעסק ארגזי עזרה ראשונה, נגישים במהירות ובקלות בעת הצורך, עם תכולה הנדרשת [בתקנות הבטיחות בעבודה (עזרה ראשונה במקומות עבודה), התשמ"ח-1988](http://www.nevo.co.il/law_html/law01/051_043.htm), בהתאם למספר העובדים.
		6. בעל עסק יתקין אמצעי יניקה, ניקוז ופליטה טובים ויעילים, סמוך ככל האפשר למקום הימצאותו של הגורם המזיק וכן יתקין מערכות אוורור יעילות בכל מקומות העבודה והשהיה של העובדים החשופים לגורם מזיק.
		7. בעל עסק לא יפעיל מטווח ירי אלא אם כן הוא ועובדיו עברו בדיקה רפואית תעסוקתית ראשונית, תוך חודש שקדם לתחילת עבודתם בעסק, בידי רופא מורשה שקבע את התאמתם לעבודה.
	3. **תנאים ברישיון**
		1. **ארגון מערך הבטיחות**
29. תנאי תשתית

בעל עסק יאחסן תרמילים עם שאריות עופרת, במקום בר-פיקוח, רחוק ממקור חום ואש, עם שילוט מתאים, כאמור בתקנות גהות תעסוקתית ובריאות העובדים הרלוונטיות לתחום העיסוק של העסק.

תנאים תפעוליים

בעל עסק לא יעסיק עובד בחומר או בציוד או בביצוע תהליך עבודה, שבהם קיימים סיכונים, אלא אם מסר לעובד תמצית מידע בכתב אודות הסיכונים אליהם העובד עלול להיות חשוף בעסק, לכל המאוחר ביום תחילת עבודתו, באמצעות נהלים והוראות עבודה ובטיחות מעודכנים.

בעל העסק יקיים הדרכה לעובד החשוף לסיכונים, המותאמת לתפקידו ולסיכונים אליהם הוא חשוף, בדבר מניעת סיכונים והגנה מפניהם באמצעות בעל מקצוע מתאים ויוודא כי כל עובד הבין את הסיכונים והוא בקיא בנושא ההדרכה וכי הוא עובד על פיה. בעל העסק יחזור ויקיים הדרכה כאמור בהתאם לצורכי העובדים ולפחות אחת לשנה אלא אם נקבע אחרת בתקנות גהות תעסוקתית ובריאות העובדים, והכל בהתאם לדרישות [תקנות מסירת מידע](http://www.nevo.co.il/law_html/law01/026_010.htm).

בעל עסק ינהל [פנקס רישום הדרכה](http://www.economy.gov.il/Services/Pages/FormsAggregator.aspx?LPF=Search&WebId=f811b60f-eb64-47c6-a092-c9b14b3fc30c&ListID=66d4f5a1-0dd0-43d9-9f6c-c5ab407d47a8&ItemID=666&FieldID=MMDSubjects_GxS_Invalid&MMDPos=0) בהתאם ל[תקנה 6 לתקנות מסירת מידע](http://www.nevo.co.il/law_html/law01/026_010.htm).

בעל עסק יסמן חומרים, ציוד ותהליכי עבודה מסוכנים במקום העבודה בתווית או בשלט אזהרה מתאימים ומובנים, וכן יתקין שלטי הדרכה לשימוש בציוד מגן אישי כנדרש [בתקנה 8 לתקנות מסירת מידע](http://www.nevo.co.il/law_html/law01/026_010.htm).

בעל עסק יקבע נהלי עבודה ונהלי בטיחות וגהות ברורים וכתובים בעניין אחסון חומרים/ כלים/ גלילי גז/ חומרי גלם/ תוצרת ונהלים לשינוע, יבצע בקרה על יישומם בבית העסק ויעדכן אותם בהתאם לצורך.

* + 1. **בטיחות**
1. תנאי תשתית
	* + 1. בעל עסק יתקין ויקיים מיתקן חשמלי, בהתאם לדרישות הוראות חוק החשמל ותקנותיו, לרבות [תקנות הבטיחות בעבודה (חשמל), התש"ן-1990](http://www.nevo.co.il/law_html/law01/051_045.htm). בעל עסק יקיים את המיתקן החשמלי במצב תקין בכל עת.
			2. בעל עסק יתקין אמצעי גישה בטוחים ומעברים נוחים וחופשים ממכשולים לכל מקום שאדם צריך לעבור בו.
			3. בעל עסק יבצע עבודה במקום מוקף, על פי הדרישות המופיעות [בפקודת הבטיחות בעבודה, בפרק ג' - סימן ח'](http://www.nevo.co.il/law_html/law01/051_002.htm).
2. תנאים תפעוליים
3. בעל עסק לא יפעיל מכונות, ציוד וכלי עבודה אלא לאחר שהתקין התקני בטיחות ומיגון מתאימים המונעים מגע בין העובד לבין חלקים טעוני גידור, כהגדרתם ב[סעיף 37 לפקודת הבטיחות בעבודה](http://www.nevo.co.il/law_html/law01/051_002.htm), לפי הוראות החקיקה הרלוונטית הנוגעות לעניין, תקנים וכללי המקצוע המקובלים.
4. בעל עסק יחזיק התקני בטיחות ומיגון עבור חלקים טעוני גידור, המוזכרים בסעיף 4.5.2.(2א), תקינים, כל עוד אלו מצויים בתנועה או בשימוש.
5. בעל עסק יטלטל תרמילים עם שאריות עופרת, בכלים ובאמצעים בטוחים ומתאימים.
6. בעל עסק יספק ציוד מגן אישי מתאים לכל עובד החשוף לסיכונים בעסק. ציוד מגן אישי יהיה באיכות נאותה, חזק ועמיד ובעל מבנה ותכונות למתן הגנה נאותה מפני הסיכונים שאותם הוא בא למנוע. בנוסף, יותאם הציוד, לפי תפקידו וצורתו, לאיבר הגוף של העובד שעליו הוא נועד להגן, וכן לסיכון שאותו הוא נועד למנוע. ציוד מגן אישי יהיה בכמות מספקת לכל העובדים החשופים לסיכונים. ציוד מגן אישי יעמוד בדרישות [תקנות הבטיחות בעבודה (ציוד מגן אישי), התשנ"ז-1997](http://www.nevo.co.il/law_html/law01/051_056.htm), ובהוראות התקן הרלוונטי לציוד, ככל שקיים ויתוחזק באופן המבטיח תקינותו, לרבות על פי הוראות יצרן הציוד. בעל העסק יחייב כל עובד החשוף לסיכונים בעסק להשתמש בציוד מגן אישי.
	* 1. **בריאות תעסוקתית**
7. תנאי תשתית
8. בעל עסק בו מתבצעת עבודה בגורם מזיק, יתקין וינקוט אמצעי גיהות תעסוקתיים המפורטים בתקנות גהות תעסוקתית ובריאות העובדים רלוונטיות לתחום העיסוק של העסק.
9. בעל עסק יתקין תאורה מספיקה ונאותה, טבעית או מלאכותית בכל חלק במפעל.
10. בעל עסק יקיים מידת חום סבירה בכל עמדת עבודה במפעל [בהתאם לסעיף 30 לפקודת הבטיחות](https://www.nevo.co.il/law_html/Law01/051_002.htm).
11. תנאים תפעוליים
12. בעל עסק יחזיק את המפעל במצב נקי.
13. בעל עסק יאסוף ויסלק פסולת המכילה גורמים מזיקים מתחנות העבודה, כך שלא ייגרם מטרד או נזק לבריאות העובד.
14. בעל עסק יתחזק וישמור אמצעי גיהות תעסוקתיים כאמור בסעיף 4.5.3.(1א), במצב תקין, על פי כללי המקצוע המקובלים.
15. בעל עסק לא יעסיק עובד בגורם מזיק מבלי שהעובד עבר בדיקה רפואית בידי [רופא מורשה](http://apps.moital.gov.il/afikReports/ProvidersList.aspx?3) בתדירות שנקבעה בתקנות גהות תעסוקתית ובריאות העובדים הרלוונטיות לתחום העסק ובתנאי שהעובד נמצא מתאים לעבודתו בגורם מזיק.
16. בעל עסק, הנדרש לבצע בדיקות רפואיות תעסוקתיות לעובד בגורם מזיק, בהתאם לדרישות תקנות גהות תעסוקתית ובריאות העובדים הרלוונטיות לתחום העיסוק של העסק, יחזיק במקום העבודה את פנקס הבריאות של העובד, כל עוד העובד מועסק אצלו כאמור בפרק 4.6.2.
17. בעל עסק במקום עבודה שבו מתבצעת עבודה בגורם מזיק לא יבצע ניטור סביבתי תעסוקתי אלא אם נערך קודם לניטור סקר מקדים לצורך קביעת תכנית ניטור תעסוקתי. סקר מקדים יבוצע באמצעות [בודק מעבדתי מוסמך](http://apps.moital.gov.il/afikReports/LabsList.aspx?2), לפחות כל שנתיים או סמוך למועד הניטור אם בוצעו שינויים העלולים להשפיע על רמת החשיפה של העובדים.
18. בעל עסק יבצע בדיקות סביבתיות תעסוקתיות במקום עבודה בו עובדים בגורם מזיק באמצעות [מעבדה מוסמכת ו/או בודק מעבדתי מוסמך](http://apps.moital.gov.il/afikReports/LabsList.aspx?2) בתדירות שנקבעה בתקנות גהות תעסוקתית ובריאות העובדים הרלוונטיות לתחום העיסוק של העסק.
19. בעל עסק במקום עבודה שבו מתבצעת עבודה בגורם מזיק ותוצאות הבדיקות הסביבתיות התעסוקתיות מצביעות על חריגות, ינקוט בכל אמצעי טכנולוגי מיטבי זמין, ויפעל בהתאם להוראות כל דין וכללי המקצוע, לשם הורדת החשיפה לגורם האמור עד לערכי החשיפה המותרים, כפי שנקבעו בתקנות גהות תעסוקתית ובריאות העובדים או בספר.
20. בעל עסק יפרסם בתחנות העבודה השונות במקום עבודה את תוצאות הבדיקות הסביבתיות התעסוקתיות, על מנת שיובאו לידיעת כל העובדים.
21. בעל עסק יתחזק אמצעי יניקה, ניקוז ופליטה טובים ויעילים, סמוך ככל האפשר למקום הימצאותו של הגורם המזיק וכן יתחזק מערכות אוורור טובות בכל מקומות העבודה והשהיה של העובדים החשופים לגורם מזיק.
	* 1. **רווחה לעובדים**
22. תנאי תשתית
23. בעל עסק יתקין וקיים סידורי רחצה לשימוש העובדים, שהגישה אליהם תהיה נוחה, לרבות סבון ומגבות נקיות לניגוב.
24. בעל עסק יתקין מקלחות עם מים חמים לשימוש העובדים שהגישה אליהם תהיה נוחה, לרבות סבון ומגבות נקיות לניגוב בהתאם לדרישות תקנות גהות תעסוקתית ובריאות העובדים הרלוונטיות לתחום העיסוק של העסק. המקלחות יישמרו תקינות, נקיות, ופועלות בכל עת.
25. בעל עסק יתקין מלתחות כפולות ונפרדות לכל עובד, אחת לבגדי עבודה ואחת לבגדים הנקיים בהתאם לדרישות המופיעות בפרק אמצעי גיהות תעסוקתיים בתקנות גהות תעסוקתית ובריאות העובדים הרלוונטיות לתחום העיסוק של העסק.
26. בעל עסק יתקין כסאות או ספסלים מתאימים, בעלי משענת גב, במספר מספיק ובמצב תקין על מנת לאפשר לעובדים לשבת כאשר קיימת להם האפשרות.
	1. **דיווחים הצהרות ואחזקת מסמכים**
		1. **חובת דיווח והצהרות**
27. בעל עסק שבעסקו ארעה תאונת עבודה או חלה אחד העובדים במחלת מקצוע, ישלח [למפקח עבודה אזורי](http://employment.molsa.gov.il/About/Units/SafetyAndHealth/Pages/districts.aspx) דיווח באמצעות "[טופס הודעה על תאונת עבודה/מחלת מקצוע](http://employment.molsa.gov.il/Services/Pages/FormsAggregator.aspx?LPF=Search&WebId=f811b60f-eb64-47c6-a092-c9b14b3fc30c&ListID=66d4f5a1-0dd0-43d9-9f6c-c5ab407d47a8&ItemID=666&FieldID=MMDSubjects_GxS_Invalid&MMDPos=0)" לגבי כל אלה:
28. תאונת עבודה כאשר הנפגע נעדר למשך יותר מ- 3 ימים ממקום עבודתו.
29. מחלת משלח יד (מקצוע) כמפורט [ברשימת מחלות מקצוע המחייבות הודעה לפיקוח על העבודה](http://www.nevo.co.il/law_html/law01/P228_003.htm).
30. מקרה מסוכן כמפורט ב- [(הודעה על מקרים מסוכנים במקומות עבודה), התשי"א-1951](http://www.nevo.co.il/law_html/law01/P228_002.htm).
	* 1. **אחזקת מסמכים**
31. בעל עסק יחזיק בכל עת את המסמכים הבאים הרלוונטיים לעסק:
32. פנקס רישום הדרכה, בהתאם [לטופס "רישום הדרכה"](http://employment.molsa.gov.il/Services/Pages/FormsAggregator.aspx?LPF=Search&WebId=f811b60f-eb64-47c6-a092-c9b14b3fc30c&ListID=66d4f5a1-0dd0-43d9-9f6c-c5ab407d47a8&ItemID=666&FieldID=MMDSubjects_GxS_Invalid&MMDPos=0) - לתקופה של שנה מתאריך ביצוע ההדרכה.
33. סקר מקדים מבודק מעבדתי מוסמך - (הסקר יישמר לתקופה של 20 שנה מתאריך ביצועו).
34. דוח בדיקה סביבתית תעסוקתית ממעבדה מוסמכת (משרד העבודה והרווחה) - (דוחות הבדיקה יישמרו לתקופה של 20 שנה מתאריך ביצוען).
35. פנקס בריאות מרופא מורשה - כל עוד העובד מועסק בעסק.
	1. **טפסים ופרוצדורות**
		1. לעסק חדש - בעל עסק ישלח תוך שבוע מיום קבלת אישור על הגשת בקשה לרישיון עסק ברשות הרישוי, את דוח פרטי העסק באמצעות הטופס "[דיווח פרטי עסק](http://forms.gov.il/globalData/GetSequence/getsequence.aspx?formType=safety34@moital.gov.il)".
		2. לצורך חידוש רישיון עסק - אם חלו שינויים בעסק, בעל עסק ישלח לפחות 3 חודשים לפני מועד פקיעת תוקף הרישיון דו"ח פרטי העסק באמצעות הטופס "[דיווח פרטי עסק](http://forms.gov.il/globalData/GetSequence/getsequence.aspx?formType=safety34@moital.gov.il)".
		3. לצורך חידוש רישיון עסק - בעל עסק ישלח לפחות 3 חודשים לפני מועד פקיעת תוקף הרישיון [דוח המפרט את מצב הבטיחות והבריאות התעסוקתית בעסק](http://forms.gov.il/globalData/GetSequence/getsequence.aspx?formType=safety35@moital.gov.il).

**פרק 5 - הרשות הארצית לכבאות והצלה**

**כלי נשק ותחמושת: מטווח ירי בשטח פתוח, ועונה על תנאי מסלול "אישור על יסוד תצהיר" בהתאם לצו רישוי עסקים (עסקים טעוני רישוי), התשע"ג-2013**

* 1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012, והתקנות על פיו.
		2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970, בטיחות אש בבניינים.
		3. חוק רישוי עסקים התשכ"ח-1968 (להלן - החוק), והתקנות על פיו.
	2. **הגדרות**
		1. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, והמיועדים, בין השאר, לכל אחד מאלה:
1. מניעת דליקות והתפשטותן.
2. כיבוי דליקות, צמצום נזקיהן והקלת פעולות לכיבוי דליקות.
3. מילוט וחילוץ לכודים והקלת פעולות למילוטם ולחילוצם.
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
	* 1. **"ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
		2. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
		3. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מטלטלים | תחזוקאי או מבקר מטפים מורשה בהתאם לתקן ישראלי ת"י 129 חלק 1 מטפים מטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |

* 1. **כללי**
		1. מפרט זה מתייחס לדרישות סידורי בטיחות האש הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, ממספר השוהים בו, ממיקומו, משטחו ולפי כל דין, ולכל הפחות לפי מפרט זה.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיפים 5.3.1 ו-5.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה, לצורך קבלת היתר בנייה, או ההוראות לעניין המשך אכלוס הנכס, ובכל מקום בו ישנה התייחסות במפרט לדרישות הנוגעות לבטיחות אש בעסק, הן יבואו בנוסף לדרישות תקנות אלו.
		4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידתו בהוראות דיני התכנון והבנייה.
		5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו, לבין הדרישות הקבועות בתקן; ובעל העסק, או מי מטעמו שמונה לעסוק בתחום זה, מחויב להכיר את דרישות התקן ולוודא כי תתקיים התאמה מלאה של העסק כנדרש.
		6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק, העומדים בסתירה להוראות המפרט ולתנאי הרישיון.
		7. תחזוקת סידורי בטיחות אש והצלה:
1. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
2. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם ניתנו הוראות נוספות על ידי נותן האישור - בהתאם להוראות אלו.
	* 1. תיקון הוראות הנציב אליהן מפנה מפרט זה, יחול על העסק בהתאם להוראות סעיף 7ג4 לחוק.
	1. **עמידות אש**
		1. בעסק הפועל בתוך אוהל או מבנה המקורה ביריעה (ממברנה), עמידות האש של בד האוהל או היריעה תהיה בהתאם לתקן ישראלי ת"י 5093 דליקות של וילונות לשימוש ציבורי ומוסדי.
	2. **ציוד כיבוי**
		1. בשטח העסק ליד הכניסה יותקן ברז כיבוי בקוטר "3 ובמרחק של 100 מטר אחד מהשני ובמספר שלא יפחת מאחד.
		2. ליד כל ברז תותקן עמדת כיבוי אש.
		3. כל אחת מעמדות הכיבוי תכיל:
3. 4 זרנוקים בקוטר "2 באורך 15 מ' כל אחד.
4. מזנק בקוטר "2.
5. מפתח גלגל.
6. מעבר "שטורץ" מ- "2 ל- "3.
7. מטפה אבקה במשקל של 6 ק''ג.

הציוד יאוחסן בארון שמידותיו לכל הפחות: גובה 120 ס''מ, רוחב 80 ס''מ, ועומק 30 ס''מ. על הארון ייכתב: ''עמדת כיבוי אש''.

* + 1. בדיקת מטפי הכיבוי ותחזוקתם תעשה לפי האמור בתקן ישראלי ת"י 129, חלק 1 מטפים מיטלטלים - תחזוקה.
		2. ציוד הכיבוי יהיה נגיש וזמין ויוחזק במצב תקין בכל עת.
	1. **מערכת החשמל**
		1. מערכת החשמל המותקנת במקום תתוכנן ותבוצע בהתאמה לחוק החשמל התשי"ד-1954 (להלן - חוק החשמל) ותקנותיו.
		2. על גבי לוח חשמל יותקן שלט פולט אור שבו ייכתב "חשמל, לא לכבות במים".
		3. מערכת החשמל תיבדק אחת לחמש שנים.
	2. **אישורים**
		1. בעל העסק ישמור בשטח העסק בכל עת את המסמכים המפורטים להלן, ויציגם או ימסרם לאדם המוסמך לבדוק עמידת העסק בדרישות לעיל:
1. אישור גורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129 חלק 1, מטפים מיטלטלים - תחזוקה, ונמצאו תקינים.
2. אישור גורם מוסמך כי מערכת החשמל המותקנת במקום, נבדקה ונמצאה תקינה בהתאמה לחוק החשמל ותקנותיו, כולל תאורות החירום המותקנות במקום. על האישור לכלול התייחסות למיקום מפסק חשמל ראשי לשעת חירום (אם קיים) לתקינותו וכן טבלה המפרטת את מיקום לוחות החשמל, מספרם ואת גודל האמפר של כל לוח.
	1. **נספחים**
		1. את פרסומי הרשות הארצית לכבאות והצלה כולל תיקיית טפסים אחידים לאישורים ניתן למצוא באתר הרשות הארצית לכבאות והצלה ולהורידם ממנו.

**פרק 6 - הרשות הארצית לכבאות והצלה**

**כלי נשק ותחמושת: מטווח ירי בשטח מבונה**

* 1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012.
		2. חלק ג' - בטיחות אש בבניינים לתוספת השנייה לתקנות התכנון והבניה (בקשה להיתר, תנאיו ואגרות), התש"ל-1970.
	2. **הגדרות**
		1. **"אמצעי בטיחות אש והצלה**" - אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
1. מניעת דליקות והתפשטותן.
2. כיבוי דליקות, צמצום נזקיהן והקלת פעולות לכיבוי דליקות.
3. מילוט וחילוץ לכודים והקלת פעולות למילוטם ולחילוצם.
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
	* 1. "**גורם מוסמך**" - אחד מאלה:
7. מעבדה שהוסמכה על ידי הרשות הלאומית להסמכת מעבדות, לפי חוק הרשות הלאומית להסמכת מעבדות, תשנ"ז-1997, בתחומים ובסוגי בדיקות שלגביהם נדרש האישור.
8. מי שיש לו תו תקן לתחזוקת מערכת בתחום שלגביו נדרש האישור.
	* 1. "**גישה למוצא בטוח**" **(Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בעסק וסופו בכניסה למוצא בטוח או מחוץ לעסק או בדלת יציאה חיצונית.
		2. **"גלאי עצמאי"** - גלאי עם התראה קולית המכיל סוללת גיבוי, המחובר לרשת החשמל ללא רכזת העומד באחד מהתנאים האלה:
9. מאושר לפי תקן ישראלי ת"י 1220 חלק 5 מערכות גילוי אש - גלאי עשן עצמאיים.
10. מאושר על ידי מעבדת ANSI/UL 217 ארה"ב.
11. מאושר לפי תקן אירופאי.
	* 1. "**דלת אש**" - כמשמעותה בתקן ישראלי ת"י 1212 דלתות-אש - עמידות-אש
		2. "**דרך מוצא**" **(Means of Egress)** - נתיב יציאה מעסק, הפנוי ממכשולים והכולל אחד או יותר ממרכיבים אלה:
12. גישה למוצא בטוח.
13. יציאה.
14. מוצא בטוח.
	* 1. "**הנדסאי**" - הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, אשר עוסק בתחום ובסוג בדיקות שלגביהם נדרש האישור.
		2. "**חומר לא דליק**" - כמשמעותו בתקן ישראלי ת"י 755 סיווג בשרפה של מוצרי בנייה ואלמנטי בניין - שיטות בדיקה וסיווג לפי תוצאות הבדיקה.
		3. "**חומר ציפוי וגימור**" - חומר המשמש לציפוי, כיסוי או חיפוי, לרבות: טפטים, ציפוי עץ, שטחים, פרקט, תקרות עץ, בד, או PVC.
		4. "**חוק הרשות הארצית לכבאות והצלה**" - חוק הרשות הארצית לכבאות והצלה, תשע"ב-2012.
		5. "**חוק התקנים**" - חוק התקנים, התשי"ג-1953.
		6. **"חיבור כבאים להסנקת מים", "חיבור כבאים" (Fire Department Connection)** - חיבור צינור מים בקוטר "3 או "4, הכולל שסתום על חוזר, חיבור מהיר מדגם שטורץ, מכסה ושרשרת.
		7. "**ידית בהלה**" - דלת בעלת מנגנון בהלה המקיים את הדרישות המנויות בפרט 3.2.1.21 (ב) לתוספת השנייה לתקנות התכנון והבניה.
		8. "י**ציאה**" **(Exit Discharge)** - חלק מדרך מוצא שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
		9. "**מהנדס**" - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
		10. "**מוצא בטוח**" **(Exit)** - חלק מדרך מוצא, המופרד משאר חלקי העסק על ידי אלמנטים עמידי אש ודלתות אש והמוביל אל היציאה או אל מחוץ לעסק.
		11. "**נותן אישור**" - לעניין פרק זה, עובד רשות הכבאות וההצלה, שהוסמך לכך על-ידי השר לביטחון פנים.
		12. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
		13. **"קומה תחתית"** – קומה שמפלס רצפתה נמוך ממפלס הכניסה הקובעת לבניין, בין אם כל קירותיה של הקומה נמצאים מתחת לפני הקרקע המתוכננים ובין אם כל קירותיו או חלקן פונים לאוויר החוץ.
		14. **"קומה תת-קרקעית"** - קומה שכל קירותיה או חלקן נמצאים מתחת לפני הקרקע.
		15. "**רשות הכבאות והצלה**" - הרשות הארצית לכבאות והצלה שהוקמה בחוק הרשות הארצית לכבאות והצלה, התשע"ב-2012.
		16. "**תעודת בדיקה**" - תעודת בדיקה בדבר התאמה לתקן שניתנה לפי סעיף 12 לחוק התקנים.
		17. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
		18. "**תקנות התכנון והבנייה**" - תקנות התכנון והבניה (בקשה להיתר, תנאיו ואגרות), התש"ל-1970.
	1. **תנאים מוקדמים**
		1. לבקשת רישיון עסק או להיתר זמני (להלן - בקשה) יצורפו המסמכים המנויים להלן:
15. אפיון רשת המים המזינה את העסק, שייערך בהתאם להוראת נציב 529 - לאחר שנחתם על ידי אחד מאלה:
16. מהנדס.
17. הנדסאי.
18. גורם מוסמך.
19. נספח תיאור אמצעים לבטיחות אש, כאמור בתקנה 11א לתקנות התכנון והבניה. ניתן להגיש העתק מנספח תיאור אמצעים לבטיחות אש שצורפה לבקשה להיתר בניה, ובלבד שיצורפו אליו כל אלה:
20. העתק מהיתר הבנייה.
21. הצהרה בחתימת ידו של המבקש, לפיה לא נעשה שינוי פנימי או שינוי בשימוש של הבניין המשמש את העסק, כולו או מקצתו, מיום הכנת הנספח האמור.
	* 1. הדרישות הקבועות בסעיף 6.3.1, לא תחולנה על עסק ששטחו הכולל הוא עד 100 מ"ר ומיועד להכיל עד 50 איש.
	1. **רישום ודיווח**
		1. בעל העסק יודיע לנותן האישור על כוונה לניתוק יזום של מערכות כיבוי אש על ידו וזאת לכל הפחות שבעה ימים לפני היום בו מתוכנן הניתוק; לעניין סעיף זה, "מערכת כיבוי אש" - אחת מהמערכות הבאות, במידה שמתקיימת לגביה חובת התקנה על פי דין: גלאים, מתיזים, גנרטור, מערכת על-לחץ ושחרור עשן.
		2. בעל העסק יודיע לנותן האישור באופן מיידי בכל פעם שאחת ממערכות כיבוי אש חדלה מלפעול.
	2. **כללי**
		1. בעל העסק יפעיל את העסק תוך נקיטה והתקנת אמצעי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, ממספר השוהים בו, ממיקומו, שטחו ולפי כל דין.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיפים 6.5.1 ו-6.5.2, אין בהוראות מפרט זה כדי לגרוע מהדרישות הקבועות בתקנות התכנון והבנייה, לצורך קבלת היתר בנייה, כפי שחלו במועד בו הוגשה הבקשה להיתר בנייה, ובכל מקום בו ישנה התייחסות במפרט לדרישות הנוגעות לבטיחות אש בעסק, הן יבואו בנוסף לדרישות תקנות אלו.
		4. הפניות במפרט לתקן ישראלי מחייבות כי תתקיים התאמה מלאה בין מבנה העסק, תכולתו ואמצעי בטיחות אש והצלה בו, לבין דרישות הקבועות בתקן, ובעל העסק, או מי מטעמו שמונה לעסוק בתחום זה, מחויב להכיר את דרישות התקן ולוודא כי תתקיים התאמה מלאה של העסק כנדרש.
		5. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים שהם בעסק העומדים בסתירה להוראות המפרט ולתנאי הרישיון.
		6. תחזוקת אמצעי בטיחות אש והצלה:
22. אמצעי בטיחות אש והצלה יימצאו במצב תקין בכל עת, ובעל רשיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
23. תחזוקת אמצעי כיבוי אש והצלה תתבצע לפי הוראות התקן הישראלי התקף והוראות היצרן, ואם ניתנו הוראות נוספות ע"י נותן האישור - בהתאם להוראות אלו.
	1. **דרכי גישה**
		1. דרכי הגישה לעסק יהיה פנויים מכל מכשול.
	2. **הפרדות ועמידות אש**

דרישות אלו אמורות להתקיים במידה ונדרשו בתנאים להיתר בניה או בשינוי מהותי שמשנה את תנאי ההיתר.

* + 1. בעסק תהיה הפרדת אש ועשן בין שטח המשמש לאחסנה לבין שאר חלקי העסק, וכן בין העסק לשאר חלקי הבניין האחרים. ההפרדה האמורה תבוצע באמצעות:
1. קירות בעלי עמידות אש למשך שעתיים לפחות. הקיר יהיה בנוי מלבנים או מבלוקים או מבטון.
2. פתחי כניסה או יציאה בין השטח המשמש לאחסנה לבין שאר חלקי העסק, וכן בין העסק לשאר חלקי הבניין האחרים יסגרו על ידי דלת או חלון בעלי עמידות אש שמשכה 30 דקות לפחות וכשל תחילי ויציבות שמשכו 90 דקות לפחות ושעומדים בתקן ישראלי ת"י 1212 דלתות-אש - עמידות-אש.
	* 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק יעמדו בתקן ישראלי ת"י 921 השימוש בחומרי בניה לפי תגובותיהם בשריפה. בדיקת אי דליקותם וסיווגם של החומרים תיערך בהתאם לתקן ישראלי ת"י 755 סיווג בשרפה של מוצרי בנייה ואלמנטי בניין - שיטות בדיקה וסיווג לפי תוצאות הבדיקה. לעניין סעיף זה - שימוש בחומרי ציפוי וגימור כולל הן שימוש הן פנימי והן שימוש חיצוני.
	1. **דרכי מוצא**
		1. **פתחי יציאה**
3. בעסק יהיה פתח יציאה אחד ברוחב של 0.9 מ' נטו לפחות. פתחים נוספים ידרשו במידה והמרחק אל פתח היציאה מכל נקודה בתוך המבנה לאורך מסלול ההליכה ועד אל היציאה עולה על 30 מטר.
4. בעסק מיועד למסחר בשטח מעל 100 מ"ר רוחב פתח היציאה לא יפחת מ-1.10 מטר נטו. דרישה זו אמורה להתקיים במידה ונדרשה בתנאים להיתר בניה או בשינוי מהותי שמשנה את תנאי ההיתר.
5. בעסק המיועד להכיל למעלה מ-50 איש כיוון הפתיחה של הדלתות בפתחי היציאה יהיה כלפי כיוון המילוט.
	* 1. דרכי המוצא, לרבות פתחי היציאה יהיו פנויים מכל מכשול בכל עת.
		2. הותקן מנעול על דלת בדרך המוצא, יהיה ניתן לפתוח את הדלת מכיוון המילוט בלא מפתח נשלף.
	1. **ידית בהלה**
		1. בדלת המשמשת ליציאה מחלק מהעסק או קומה בעסק המיועדים להכיל למעלה מ-100 איש תותקן ידית בהלה.
	2. **שילוט**
		1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבניה.
		2. בעסק יותקנו שלטים פולטי אור כמפורט מטה:
6. "חשמל, לא לכבות במים" - על גבי לוחות חשמל.
7. "מפסק זרם ראשי" - בסמוך למפסק במקום בולט ונגיש.
8. "עמדת כיבוי אש".
9. "ברזי שריפה" - בסמוך לברז.
10. "ברזי הסנקה לעמדות" - בסמוך לברז.
11. "ברזי הסנקה למתזים" - בסמוך לברז.
12. "אין להשתמש במעלית בזמן שריפה" - בסמוך למעלית.
13. "דלת אש, החזק סגורה" – על גבי הדלת בכל מקום בו נדרשת דלת אש.
14. "חדר שירות" (בהתאם לשימוש החדר הסקה/דוודים/מיזוג/אשפה וכו').
15. מספר לזיהוי קומה יותקן בחדר המדרגות בסמוך לדלת משני צידיה ומול המעלית כל קומה.
16. מספר לזיהוי חדרי המדרגות - יותקן בסמוך לחדר המדרגות בלובי הקומתי כל קומה ובלובי קומת הכניסה.
	* 1. הכיתוב על השלט יהיה בגוון אדום על רקע לבן, גובה כתיב האותיות יהיה 3 ס"מ לפחות, עוביין 7 מ"מ לפחות, השלט ימוקם בסמוך למתקן בגובה 1.5 מ' לפחות מגובה הרצפה.
	1. **תאורת חרום**
		1. בעסק תותקן תאורת חירום שתתחיל לפעול ותאיר את דרכי המוצא במקרה של כשל בהספקת החשמל או נפילה במתח החשמל.
		2. תאורת החירום תותקן מעל פתחי העסק ובמעברים המשרתים יותר מ-6 אנשים או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
		3. תאורת החירום תתבסס על גופי תאורה עצמאיים הניזונים מסוללות נטענות או מערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חרום יהיו מוזנים משני מעגלי הזנה נפרדים המוזנים ממערכות נפרדות.
		4. גופי תאורת החירום יתאימו לתקן ישראלי ת"י 20, חלק 2.22 מנורות: דרישות מיוחדות -מנורות לתאורת חירום.
	2. **אספקת מים (כולל ברזי כיבוי)**
		1. בעל העסק ינקוט בכל האמצעים הדרושים על מנת שאספקת המים תהא בכמות ובלחץ הדרושים לשם פעולתו התקינה של כלל ציוד הכיבוי שיש להתקינו בעסק.
		2. בעסק ששטחו הכולל מעל 800 מ"ר, יותקנו ברזי כיבוי חיצוניים בקוטר של "3 על זקף בקוטר של "4 בהתאם לתקן ישראלי ת"י 448 הידרנט לכיבוי אש חלק 1 וחלק 3. ברז כיבוי יהיה ליד המבנה. לעניין זה ברז עירוני במרחק של עד 120 מ' מהמבנה יחשב לצורך העניין ברז מין המניין.
		3. במבנה בעל 3 קומות ומעלה, יותקן חיבור הסנקת מים לברזי הכיבוי המותקנים בעסק. ברז ההסנקה יוצב מחוץ לעסק במרחק שלא יעלה על 6 מטרים מקצה העסק. דרישה זו אמורה להתקיים במידה ונדרשה בתנאים להיתר בניה או בשינוי מהותי שמשנה את תנאי ההיתר.
	3. **ציוד כיבוי**
		1. בעסק ששטחו עד 200 מ"ר, יותקן גלגלון כיבוי אש עם זרנוק בקוטר "3/4, באורך שיתן מענה לכיסוי כל שטח העסק עם מזנק צמוד. תשתית הצינורות לגלגלון תהיה ממתכת. במידה וקיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
		2. בעסק ששטחו מעל 200 מ"ר יותקנו עמדות כיבוי אש בסמוך לפתחי היציאה ובמקומות נוספים כך שיתנו מענה לכיסוי כל שטח העסק.
		3. כל אחת מעמדות הכיבוי תכיל:
17. ברז כיבוי בקוטר "2.
18. 2 זרנוקים בקוטר "2 באורך 15 מ' כל אחד.
19. מזנק בקוטר "2.
20. גלגלון עם צינור בקוטר "3/4 עם מזנק צמוד.
21. מטפה אבקה במשקל של 6 ק''ג.

הציוד יאוכסן בארון שמידותיו לכל הפחות: גובה 120 ס''מ, רוחב 80 ס''מ, ועומק 30 ס''מ.

על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
		2. בעסק יוצבו מטפי כיבוי מסוג אבקה יבשה בגודל של 6 ק''ג. מספר המטפים יתאים לתקן ישראלי ת"י 129, חלק 2 מטפים מיטלטלים - התאמה, התקנה וסימון. בדיקת המטפים ותחזוקתם תעשה לפי האמור בתקן ישראלי ת"י 129, חלק 1 מטפים מיטלטלים - תחזוקה.
		3. ציוד הכיבוי יהיה נגיש וזמין ויוחזק במצב תקין בכל עת.
	1. **מערכת מתזים**
		1. במקומות המפורטים להלן תותקן מערכת כיבוי אש אוטומטית במים על פי תקן הישראלי ת"י 1596 מערכות מתזים - התקנה (להלן - מערכת מתזים):
1. במבנה או עסק ששטחו גדול מ-1000 מ"ר - בכל שטח המבנה או העסק.
2. בקומה תת-קרקעית ששטחה הכולל גדול מ-140 מ"ר.
	* 1. למרות האמור בסעיף 6.14.1, באזור המטווח המיועד לירי אין להתקין מערכת כיבוי אש אוטומטית במים.
		2. מערכת המתזים תתוכנן ותותקן לפי האמור בתקן ישראלי ת"י 1596 מערכות מתזים - התקנה. ככל שאין הפרדות אש בין יעודים או שימושים, תתוכנן ותותקן בחלקים אלה מערכת בהתאם לרמת הסיכון המחמירה ביותר
		3. יש לקבל אישור בכתב על התאמת תכניות מערכת המתזים והצהרת מהנדס, כי מתקיימות דרישות תקן ישראלי ת"י 1596. העתק מתעודת בדיקה והצהרת מהנדס כמשמעותו בתקן. האמור, יוגשו לנותן האישור.
		4. מערכת המתזים תתאים בכל עת לסיווג המבנה, ייעודו, מיקומו, לשטחו, השימוש בו ודרגת סיכון האש של חלקיו (כגון: אזור אחסנה, אזור משרדים, אזור מכירות וכו').
		5. מערכת המתזים תתוחזק במצב תקין בכל עת.
		6. בדיקת מערכת המתזים תעשה על פי תקן ישראלי ת"י 1928 מערכות לכיבוי אש במים: בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
	1. **מערכת גילוי אש ועשן**
		1. במקומות המפורטים להלן תותקן מערכת גילוי אש ועשן על פי תקן ישראלי ת"י 1220, חלק 3 מערכות גילוי אש - הוראות התקנה ודרישות כלליות במקרים ובמקומות הבאים:
3. במבנה או עסק ששטחו מ-300 מ"ר ועד 1000 מ"ר.
4. במבנה או בעסק ששטחו מעל 1000 מ"ר ועד 3000 מ"ר - בכל השטחים הציבוריים, ובשטח העסק - התקנת צופרים ונצנצים בלבד.
5. במבנה או בעסק ששטחו מעל 3000 מ"ר.
	* 1. במידה וקיים במבנה יביל לפי תקן ישראלי ת"י 931 יש להתקין גלאי עצמאי על פי תקן הישראלי ת"י 1220 חלק 5.
		2. המערכת תהיה פרוסה בכל חלקי העסק.
		3. מערכת גילוי אש ועשן לרבות הגלאים העצמאיים תתוחזק במצב תקין בכל עת.
		4. בדיקת מערכת גילוי האש והעשן תעשה על פי תקן ישראלי ת"י 1220 חלק 11 מערכות גילוי אש - תחזוקה. העתק מתעודת הבדיקה, שתערך לפי נוסח נספח ג' לתקן הנ"ל, יוגש לנותן האישור.
	1. **מערכת חשמל**
		1. בלוחות חשמל הממוקמים בעסק יותקנו המערכות הבאות:
6. לוח חשמל בעל זרם של 63 אמפר - ככל שנדרש להתקין בעסק מערכת גילוי אש ועשן, יותקן גלאי עשן בלוח החשמל.
7. לוח חשמל בעל זרם של 80 אמפר - ככל שנדרש להתקין בעסק מערכת גילוי אש ועשן, יותקן גלאי עשן בלוח החשמל ומערכת ניתוק לוח חשמל ממקור ההזנה.
8. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה ומערכת ניתוק לוח חשמל ממקור ההזנה.
9. על אף האמור בסעיף 6.16.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה המקיים את כל הדרישות הבאות:
10. עומד בתקן ישראלי ת"י 61439.
11. מותקן בו גלאי עשן.
12. מותקן בו מערכת ניתוק לוח חשמל ממקור הזנה.
13. נמצא באזור כיסוי של מערכת כיבוי אוטומטית.
	* 1. מערכת גילוי האש ו/או העשן המתוקנת בלוח החשמל, תותקן על פי תקן ישראלי ת"י 1220, חלק 3 מערכות גילוי אש - הוראות התקנה ודרישות כלליות.
		2. מערכת הכיבוי האוטומטית היבשה המותקנת בלוח החשמל, תותקן על פי תקן ישראלי ת"י 5210 מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
		3. במבנה ששטחו עולה על 500 מ"ר, יותקן מפסק חשמל חירום במקום בולט ונגיש אשר במקרה חירום ינתק את זרם החשמל לכל המבנה.
		4. מערכת גילוי אש ועשן המותקנת בלוח החשמל, תתוחזק במצב תקין בכל עת.
		5. מתקני החשמל בעסק יבדקו באופן תקופתי בהתאם להנחית רשות הכבאות וההצלה "בדיקה תקופתית למתקני חשמל - עדכון" ועל פי כל דין.
	1. **מערכת שליטה בעשן**

דרישה זו אמורה להתקיים במידה ונדרשה בתנאים להיתר בניה או בשינוי מהותי שמשנה את תנאי ההיתר.

* + 1. בעסק ששטחו עולה על 500 מ"ר ובחלקי המבנה אחרים (כגון: מחסנים, חדרים טכניים וכו') יהיו סידורי שליטה בעשן בהתאם לקבוע בפרט 3.5.3.1 לתוספת השנייה לתקנות התכנון והבניה.
		2. מערכת השליטה בעשן תתוחזק במצב תקין בכל עת.
	1. **מערכת מיזוג אוויר**
		1. מערכת מיזוג האוויר המותקנת בעסק תענה לנדרש בתקן ישראלי ת"י 1001 בטיחות אש בבניינים.
	2. **מערכת למסירת הודעות (כריזת חירום)**

דרישה זו אמורה להתקיים במידה ונדרשה בתנאים להיתר בניה או בשינוי מהותי שמשנה את תנאי ההיתר.

* + 1. בעסק ששטחו הכולל מעל 1000 מ"ר תותקן מערכת מסירת הודעות (כריזת חירום).
		2. מערכת מסירת ההודעות (כריזת חירום) תתוחזק במצב תקין בכל עת.
	1. **חומרים מסוכנים**
		1. לא נדרש.
	2. **הערכות לחרום**
		1. לא נדרש.
	3. **גנרטור חירום**
		1. בעסק אשר נדרש להתקין משאבות מים לכיבוי אש או מפוחי יניקת עשן לפי מפרט זה ועל פי כל דין, יותקן גנרטור אשר יהיה בכוחו לספק גם זרם חשמל בשעת חירום להפעלתם.
		2. הגנרטור יותקן בהתאם לקבוע בפרט 3.7.4.1 (ב)-(ח) לתוספת השנייה לתקנות התכנון והבניה.
		3. הגנרטור יתוחזק במצב תקין בכל עת.
	4. **הדרכה**
		1. לא נדרש.
	5. **לוח פיקוד כבאים**

דרישה זו אמורה להתקיים במידה ונדרשה בתנאים להיתר בניה או בשינוי מהותי שמשנה את תנאי ההיתר.

* + 1. בעסק שנדרש על פי דין להתקין בו מערכות מתזים, גלאים וניהול עשן או מערכות נוספות שנקבעו לעניין זה על-ידי נותן האישור, יותקן לוח פיקוד כבאים הכולל, את הרכיבים או המערכות הבאות, ככל שהן קיימות או נדרשות על פי דין:
1. לוח בקרה ושליטה במערכות הגילוי והכיבוי האוטומטיות:
2. מערכת הכיבוי האוטומטית תספק התרעה קולית על כל פגם במערכת הבקרה ותעמוד בדרישות תקן של האגודה הלאומית האמריקנית להגנה בפני אש NFPA72.
3. רכיבים מבוקרים יכללו לפחות:
	* + - 1. ברז שליטה.
				2. הספקת חשמל או דלק למשאבת מים של מערכת המתזים.
				3. נתוני מצב פעולה של משאבת מים (דומם\פועל).
				4. התראה קולית וויזואלית תתקבל ברכזת גילוי אש.
				5. במידה וקיימת עמדת בקרה מאוישת ההתראה תתקבל גם בעמדה זו.
4. עמדת הפעלת כריזת חירום ואזעקה.
5. לוח הפעלת מפוחים לשחרור עשן:
6. בכל מבנה אחר הלוח יכלול מתג בורר תלת מצבי להפעלת מערכות שליטה בעשן, מתג בורר תלת-מצבי לשליטה במערכת על לחץ, מתג שליטה בפתחי שחרור עשן אוטומטיים.
7. לוח פיקוד לחשמל.
8. לוח פיקוד לגנרטור חירום אשר יכלול גם נוריות חווי המורות על מצב הגנרטור: מצב מפסק אוטו' סגור, תקלה בגנרטור, מצב מד סולר, מצב כמות שמן, מצב טעינה מצבר הגנרטור.
9. לוח שליטה ובקרה על מעליות הבניין.
10. תיק חירום של הבניין הכולל תכניות הבניין ותכנית בטיחות אש.
	1. **נוהל חירום**
		1. לא נדרש.
	2. **מערכת גפ"מ**
		1. לא נדרש.
	3. **משטר הפעלות מערכות בטיחות אש - אינטגרציה**
		1. יש לבצע בדיקת משטר הפעלות ואינטגרציה בעסק בו נדרש להתקין שניים או יותר מאמצעי בטיחות האש וההצלה הבאים, ככל שקיימים:
11. מערכת גילוי אש ועשן.
12. מערכת מתיזים אוטומטית.
13. מערכת שליטה בעשן.
14. גנרטור חירום.
15. סגירת דלתות אוטומטית.
16. מעליות.
17. לוח פיקוד כבאים.
	* 1. הבדיקה תעשה בהתאם להוראה מספר 536 משטר הפעלות מערכות בטיחות אש -אינטגרציה.
		2. יש לקבל אישור בכתב של גורם מוסמך או מהנדס על התאמת המערכות לדרישות הוראה מספר 536 הנ"ל. העתק האישור יוגש לנותן האישור. כאשר קיימת מערכת שחרור עשן מאולצת יש לצרף לאישור גם טבלת משטר בדיקה.
	1. **תיק שטח**
		1. בעל עסק, ששטחו הכולל עולה על 2,000 מ"ר, יגיש לנותן האישור:
18. תיק שטח עבור כל שטח העסק והמבנים הקיימים בו, אשר יוכן על פי הוראה מספר 503 - הכנת תיק שטח בהתאמות הנדרשות (להלן - "תיק שטח").
	* 1. בעל העסק ישמור על תיק השטח מעודכן בכל עת.
		2. בעל העסק יגיש לנותן האישור תיק שטח מעודכן לפחות אחת לשנה קלנדרית.
		3. בעל העסק יעדכן את תיק השטח בשינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
	1. **מיתקן פוטו-וולטאי**
		1. נותן האישור יהיה רשאי לקבוע לבעל העסק הוראות בעניינים הנוגעים למערכת לייצור חשמל הממירה ישירות אנרגיה סולרית לאנרגיה חשמלית (מיתקן פוטו-וולטאי) המותקנת בשטח העסק, לרבות מיקום ואופן ההתקנה, סימון ושילוט, אמצעי בטיחות אש והצלה שיש להתקין במיתקן ובסביבתו והמצאת מסמכים ואישורים על עמידת המיתקן בדרישות כל דין.
	2. **אישורים**
		1. בכל מקום בו צוין במסמך תנאים זה כי יש להעביר מסמכים, אישורים, דיווחים וכיו"ב לנותן האישור, יועבר המידע הנדרש לראש מדור בטיחות אש בתחנה האזורית שבשטח אחריותה ממוקם העסק, לפי רשימת הכתובת והטלפונים המופיעה באתר האינטרנט של הרשות הארצית לכבאות והצלה או לגורם אחר שפרטיו ימסרו לבעל העסק.
		2. על פי דרישת נותן האישור, ימציא בעל העסק מסמכים ואישורים על תקינות ציוד הכיבוי, ובכלל זה:
19. אישור גורם מוסמך, כי חומרי הציפוי והגימור שבהם נעשה שימוש במבנה המשמש את העסק נבדקו ועומדים בתקן ישראלי ת"י 921 השימוש בחומרי בניה לפי תגובותיהם בשריפה.
20. אישור כי כל ציוד הכיבוי במים (עמדות כיבוי, גלגלונים, ברזי כיבוי, זרנוקים, מזנקים) נבדק ונמצא תקין.
21. אישור כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 מטפים מיטלטלים - תחזוקה, ונמצאו תקינים. האישור יינתן על ידי אדם שהוסמך לכך על ידי הרשות לכבאות והצלה.
22. אישור כי מערכת החשמל המותקנת במקום, נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקום ותקינות מפסק חשמל ראשי לשעת חירום וטבלה המפרטת את מיקום לוחות החשמל, מספרם ואת גודל האמפר של כל לוח. האישור יינתן על-ידי בעל רשיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
23. אישור גורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11 ויכלול גם התייחסות לתקינות מערכת הגילוי, הכיבוי והניתוק האוטומטי בארונות החשמל, ככל שמערכות אלה מותקנות בעסק.
24. אישור חשמלאי לחיבור גלאים עצמאים למתח זינה וסוללות על התאמה לתקן ישראלי ת"י 1220 חלק 5.
25. אישור גורם מוסמך המעיד שמערכת הכיבוי המתוקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210 מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
26. אישור כי מערכת מסירת הודעות (כריזת חירום) נבדקה ונמצאה תקינה ועל כך שהמערכת כוללת ספק כוח עצמאי, נק' שליטה ורמקולים הנשמעים בכל שטחי העסק. האישור יינתן על-ידי בעל רישיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
27. אישור גורם מוסמך, כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928. על האישור לכלול את מפרט הבדיקה.
28. אישור כי גנרטור החירום נבדק ונמצא תקין. האישור יינתן על ידי בעל רישיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
29. אישור גורם מוסמך, כי מערכות בטיחות האש וההצלה תואמות את דרישות הוראה מספר 536 משטר הפעלות מערכות בטיחות אש - אינטגרציה. כאשר קיימת מערכת שחרור עשן מאולצת יצורף לאישור גם טבלת משטר בדיקה ופירוט סוג המערכת.
30. אישור גורם מוסמך או מהנדס, כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
31. אישור גורם מוסמך, כי מערכת מיזוג האוויר המותקנת בעסק נבדקה ונמצאה תקינה בהתאם לדרישות תקן ישראלי ת"י 1001 בטיחות אש בבניינים.
	1. **שונות**
		1. אין.
	2. **נספחים**
		1. את פרסומי הרשות הארצית לכבאות והצלה ניתן למצוא ולהוריד באתר הרשות הארצית לכבאות והצלה.